**Točka 5.**

**Polugodišnji Izvještaj o izvršenju Proračuna Općine Jelenje za 2023. godinu**



**REPUBLIKA HRVATSKA**

**PRIMORSKO–GORANSKA ŽUPANIJA**

**OPĆINA JELENJE**

**Općinski načelnik**

KLASA: 024-01/23-01/8

URBROJ: 2170-20-03-03/09-23-5

Dražice, 31. kolovoza 2023.

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. stavak 5. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje („Službene novine Općine Jelenje“ broj 59/23) podnosim Općinskom vijeću Općine Jelenje na razmatranje **Polugodišnji Izvještaj o izvršenju Proračuna Općine Jelenje za 2023. godinu.**

OPĆINSKI NAČELNIK

OPĆINE JELENJE

Robert Marčelja, bacc. oec.

PREDMET:

Polugodišnji Izvještaj o izvršenju Proračuna Općine Jelenje za 2023. godinu

PRAVNA OSNOVA:

Zakon o proračunu („Narodne novine“ broj 144/21)

Pravilnik o polugodišnjem i godišnjem izvještaju o izvršenju proračuna („Narodne novine” broj 85/23),

PREDLAGATELJ: Općinski načelnik

IZVJESTITELJ: Voditeljica Odsjeka za proračun i financije

OBRAZLOŽENJE:

Zakonom o proračunu i Pravilnikom o polugodišnjem i godišnjem izvještaju o izvršenju proračuna, propisana je obveza sastavljanja polugodišnjeg izvještaja o izvršenju proračuna te njegova podnošenja na donošenje predstavničkom tijelu jedinice lokalne i područne (regionalne) samouprave. Člankom 76. Zakona o proračunu propisano je da polugodišnji i godišnji izvještaj o izvršenju proračuna sadrže opći i posebni dio, obrazloženje i posebne izvještaje, kao i da se prihodi i primici, rashodi i izdaci u polugodišnjem i godišnjem izvještaju o izvršenju proračuna iskazuju na razini odjeljka ekonomske klasifikacije.

Člankom 108. Zakona o proračunu i člankom 4. Pravilnika o polugodišnjem i godišnjem izvještaju o izvršenju proračuna, utvrđeno je da polugodišnji izvještaj o izvršenju proračuna sadrži: opći dio proračuna koji čine sažetak Računa prihoda i rashoda i Račun financiranja na razini odjeljka ekonomske klasifikacije; posebni dio proračuna po organizacijskoj, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata na razini skupine i odjeljka; te posebni izvještaji: izvještaj o korištenju proračunske zalihe; izvještaj o zaduživanju na domaćem i stranom tržištu novca i kapitala; izvještaj o danim jamstvima i plaćanjima po protestiranim jamstvima; izvještaj o korištenju sredstava fondova Europske unije; izvještaj o danim zajmovima i potraživanjima po danim zajmovima, izvještaj o stanju potraživanja i dospjelih obveza te o stanju potencijalnih obveza po osnovi sudskih sporova te obrazloženje ostvarenja prihoda i primitaka te rashoda i izdataka.

Sukladno članku 88. stavak 1. Zakona o proračunu, upravno tijelo za financije izrađuje polugodišnji izvještaj o izvršenju proračuna i dostavlja ga načelniku do 15. rujna tekuće godine za razdoblje od 01.01.-30.06., koji ga podnosi predstavničkom tijelu na donošenje do 30. rujna tekuće godine za prvo polugodište.